《九效·慈宁》
宋代·葛立方

天龙兮负图，地龟兮负书。
后皇兮纯孝格天，台衮兮祠画无前。
薜荔兮出之水中，芙蓉兮搴之木末。
碧玉上兮烟霄远，彤霞烂兮秋水阔。
重翟兮顺动，长御兮启引。
交鼓兮緪瑟，箫锺兮瑶簨。
御玉衣兮珠步摇，赭黄奉觞兮臣妾入朝。
建中天子兮百伪纷错，我宋中兴兮天返长乐。
四海为养兮子职供，千秋万岁兮慈宁宫。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。